ජේෂ්ඨ නියෝජ්‍ය පොලිස්පති චන්දන වික්‍රමරත්න දැනට පොලිස්පතිධුරයේ වැඩබැලීම සිදුකරන අතර ස්ථිර පොලිස්පතිවරයෙකු පත් කරන්නේද, එලෙස පත් කිරිමක් සිදුකරන තෙක් තවදුරටත් චන්දන වික්‍රමරත්න වැඩබලන පොලිස්පති ලෙස කටයුතු කිරිමට අනුමැතිය ලබා දෙන්නේද යන්න පිලිබද තීරණය කළ යුත්තේ ව්‍යවස්ථාදායක සභාව විසින්.පොලිස්පතිධූරය සදහා වැඩබලන පොලිස්පති චන්දන වික්‍රමරත්න ජ්‍යෙෂ්ඨත්වය අනුව ඉදිරියෙන්ම සිටින අතර මේ වන විට වැඩ තහනමට ලක්ව සිටින ජ්‍යෙෂ්ඨ නියෝජ්‍ය පොලිස්පති ලලිත් ජයසිංහ, ජ්‍යෙෂ්ඨ නියෝජ්‍ය පොලිස්පතිවරුන් වන ජගත් අබේසිරි ගුණවර්ධන, නන්දන මුණසිංහ, ෆ‍්‍රෑන්ක් ප්‍රනාන්දු, රවි විජේගුණවර්ධන, රොෂාන් ප්‍රනාන්දු, නිලන්ත ජයවර්ධන, ලලිත් පතිනායක, පද්මසිරි මුණසිංහ, රොහාන් සිල්වා සහ දේශබන්දු තෙන්නකෝන් ද ඒ අතර වනවා.ලබන 14 වනදායින් පසු පුරප්පාඩු වන පොලිස්පති ධුරය සදහා කැබිනට් මණ්ඩලය විසින් ලබා දෙන නම් ජනාධිපතිවරයා වෙත ඉදිරිපත් කෙරෙන අතර අනතුරුව ජනාධිපතිවරයා  විසින් නිර්දේශිත නම් තුනක් ව්‍යවස්ථාදායක සභාවට යොමු කෙරෙනු ඇති.